佛山一環高速公路

佛山一環高速公路，簡稱係佛山一環，係圍住廣東佛山嘅禪城西邊、南海嘅中間同順德嘅北邊嚟行嘅高速公路，喺2003年6月18號開始喐手起，一直到2006年11月18號先至起好嗮而通車，實施免費通行長達近十年有突。跟隨中國大陸全面搞高速路自動收費化，喺2020年1月1號起開始收錢，引起當地市民強烈不滿。

起高速背景 
佛山一環設立初，係喺南海、順德、三水同高明撤銷市建制改做區建制下，為咗搞好五地嘅經濟互動，商貿往來而投資起嘅，當初因政府承諾一環落成後將免費通行，所以佛山啲民眾就持支持態度，啲民眾仲以低價將農田、廠房等轉畀政府起一環。

佛山一環高速嘅四條線，起點到終點。

出入口同連接嘅道路

標誌性 
呢條高速公路原初創下咗中國大陸嘅幾個記錄：

全中國大陸最長嘅免費高速公路。雖然佛山市交通管理局話要向外地車收錢，但係由於呢條路有145個收費站先至冇即時搞。
 成個廣東入面最長嘅環城公路，全長去到99.21公里。
 從規劃到開通到2020年元旦唔使司機出錢就可以行嘅高速。

新收費問題 
佛山建制範圍入邊喺一環通車十幾年來，未有貫通連接五個轄區嘅軌道交通，五地嘅經濟、文化各方面未有相當緊密嘅聯繫發展，一環新收費畀指會一定程度加重返呢啲弊端，而新收費實行陣仲有下面啲問題：

新收費ETC系統未有測試好，人工收費有限，導致交通癱瘓；
 新收費標準混亂，收費憑證兒戲；
 每公里收費金額偏高；
 系統故障後處理失當。

類:佛山嘅高速公路